Η Έβανς με τους Κίναν Γουίν (αριστερά) και Τζακ Γκινγκ στο τηλεοπτικό *The Eleventh Hour* (1963)
 Η Έβανς στο *The Big Valley* (1965)
Η **Λίντα Έβανς** (πραγματικό όνομα: Λίντα Ίβενσταντ) είναι Αμερικανίδα ηθοποιός, γνωστή κυρίως για τους ρόλους της στην τηλεόραση. Στη δεκαετία του 1960 έπαιξε μαζί με την Μπάρμπαρα Στάνγουικ στην τηλεοπτική σειρά γουέστερν *The Big Valley* (1965–1969). Είναι περισσότερο γνωστή για την ερμηνεία της ως Κριστλ Κάρινγκτον στη σαπουνόπερα του ABC της δεκαετίας του 1980 *Δυναστεία*, έναν ρόλο που έπαιζε από το 1981 έως το 1989.

Τα πρώτα χρόνια
---------------

Η Έβανς, η δεύτερη από τρεις αδελφές , γεννήθηκε με το όνομα Λίντα Ίβενσταντ στο Χάρτφορντ του Κονέκτικατ, το 1942, από την Αρλίν (το γένος Νταρτ) και τον Άλμπα Ίβενσταντ, επαγγελματίες χορευτές.  Ίβενσταντ ήταν το όνομα της μικρής φάρμας στο Νες της Νορβηγίας από όπου το 1884 μετανάστευσε στις Ηνωμένες Πολιτείες η προγιαγιά της από την πλευρά του πατέρα της με τον μικρό της γιο (παππού της Έβανς) και άλλους συγγενείς.  Έχει δύο αδερφές.  Όταν η Έβανς ήταν έξι μηνών, η οικογένεια μετακόμισε από το Χάρτφορντ στο Βόρειο Χόλιγουντ. Η εισαγωγή της Έβανς στο δράμα ήρθε μέσα από μαθήματα που έλαβε «ως μορφή θεραπείας, για να θεραπευτεί από τη συστολή της». Όταν ξεκίνησε την επαγγελματική της καριέρα, άλλαξε το επίθετό της σε Έβανς.

Καριέρα
-------

Ο πρώτος ρόλος της Έβανς ως γκεστ σταρ ήταν σε ένα επεισόδιο του *Bachelor Father* το 1960. Στη σειρά πρωταγωνιστούσε ο John Forsythe, με τον οποίο θα έπαιζε 20 χρόνια αργότερα στη *Δυναστεία*.  Μετά από αρκετούς γκεστ ρόλους στο *The Adventures of Ozzie and Harriet* μεταξύ 1960 και 1962, και εμφανίσεις σε τηλεοπτικές σειρές όπως *The Lieutenant* και *Wagon Train*, η Έβανς κέρδισε τον πρώτο της κανονικό ρόλο το 1965 στο *The Big Valley*. 

Στις 31 Δεκεμβρίου 1967, ο Τζον Ντέρεκ στρατολόγησε τη μελλοντική σύζυγό του για να χειριστεί μια από τις κάμερές του, αφού ο τολμηρός Ίβιλ Κνίβιλ του ανέθεσε να κινηματογραφήσει το άλμα με τη μοτοσικλέτα του στο Λας Βέγκας. Η Έβανς απαθανάτισε τις εμβληματικές εικόνες της καταστροφικής συντριβής του Κνίβιλ καθώς το άλμα απέτυχε. 

Καθ' όλη τη διάρκεια της δεκαετίας του 1970, η Έβανς συνέχισε να εμφανίζεται στην τηλεόραση σε μεγάλο βαθμό σε ρόλους γκεστ. Εμφανίστηκε σε μια σειρά από αστυνομικά σίριαλ, όπως *The Rockford Files* με τον Τζέιμς Γκάρνερ, *Μάνιξ*, *Harry O* με τον Ντέιβιντ Γιάνσεν, *Banacek*, τον *McCloud* και *McMillan & Wife* με τον Ροκ Χάτσον. Το 1977, πρωταγωνίστησε στη δραματική σειρά κατασκοπείας *Hunter*, αν και η σειρά διήρκεσε μόνο 13 επεισόδια. 

Σε ταινίες, η Έβανς συμπρωταγωνίστησε με τον Λι Μάρβιν και τον Ρόμπερτ Σο σε ένα θρίλερ του 1979 με τίτλο *Το εξπρές του θανάτου*,  και το 1980, συμπρωταγωνίστησε σε μία από τις τελευταίες ταινίες του Στηβ ΜακΚουήν, το γουέστερν *Τομ Χορν*. 

Η Έβανς προσελήφθη για να παίξει τον ρόλο της Κριστλ Κάρινγκτον στη σαπουνόπερα του Άαρον Σπέλινγκ *Δυναστεία*, η οποία έκανε πρεμιέρα τον Ιανουάριο του 1981.  Προορισμένη ως απάντηση του ABC στην επιτυχημένη σειρά του CBS *Ντάλας*,  Η *Δυναστεία* παρουσίαζε την Έβανς ως πρώην γραμματέα και νέα σύζυγο του εκατομμυριούχου μεγιστάνα του πετρελαίου Μπλέικ Κάρινγκτον, που απεικονίζεται από τον πρώην συνεργάτη της Τζον Φορσάιθ.  Αν και αρχικά η τηλεθέαση της σειράς ήταν χαμηλή, τα ποσοστά της βελτιώθηκαν μετά την ανανέωση της εκπομπής, όταν προσελήφθη η Βρετανίδα ηθοποιός Τζόαν Κόλινς για να παίξει μαζί με τους Έβανς και Φορσάιθ στον ρόλο της δολοπλόκας πρώην συζύγου του Μπλέικ, Αλέξις Κάρινγκτον.  Μέχρι τη σεζόν 1984–85, η *Δυναστεία* ήταν η νούμερο ένα εκπομπή στην αμερικανική τηλεόραση, ξεπερνώντας το *Ντάλας*.  

Η Έβανς κέρδισε η Χρυσή Σφαίρα Καλύτερης Γυναικείας Ερμηνείας σε τηλεοπτική δραματική σειρά για τον ρόλο της στη *Δυναστεία* το 1981, και στη συνέχεια ήταν υποψήφια κάθε χρόνο από το 1982 έως το 1985.  Ήταν επίσης υποψήφια για Βραβείο Έμμυ Ζώνης Υψηλής Τηλεθέασης Α' Γυναικείου Ρόλου σε Δραματική Σειρά το 1983.  Η Έβανς κέρδισε βραβείο People's Choice ως αγαπημένη ερμηνεύτρια σε νέο τηλεοπτικό πρόγραμμα το 1982,  και ως αγαπημένη τηλεοπτική ερμηνεύτρια το 1983,  το 1984,  το 1985,  και το 1986. 

Η Έβανς αποχώρησε από τη *Δυναστεία* το 1989, τέσσερις μήνες πριν τελειώσει η σειρά, αφού εμφανίστηκε μόνο σε έξι επεισόδια της ένατης και τελευταίας σεζόν 22 επεισοδίων.  Αφού άφησε τη *Δυναστεία*, η Έβανς παραιτήθηκε από την υποκριτική και έκανε μόνο περιστασιακές εμφανίσεις στην τηλεόραση. Αντίθετα, αφιέρωσε τον χρόνο της σε θέματα φυσικής κατάστασης και δημιούργησε μια μικρή αλυσίδα κέντρων γυμναστικής. Τη δεκαετία του 1990, η Έβανς παρουσίασε ενημερωτικά διαφημιστικά σποτ για το Rejuvenique, μια μάσκα για τόνωση των μυών του προσώπου. Είχε γράψει ήδη το βιβλίο της *Linda Evans Beauty and Exercise* το 1983. Διατήρησε επίσης επαφή με τον Φορσάιθ, μέχρι τον θάνατό του την 1η Απριλίου 2010. 

Το 1991, η Έβανς επέστρεψε στο ρόλο της Κριστλ Κάρινγκτον για την τηλεοπτική μίνι σειρά *Dynasty: The Reunion*.  Μετά από αυτό, εμφανίστηκε σε τρεις ταινίες φτιαγμένες για τηλεόραση τη δεκαετία του 1990, αλλά στη συνέχεια αποσύρθηκε εντελώς από την ηθοποιία το 1997. 

Το 2005, η ηθοποιός Μελόρα Χάρντιν υποδύθηκε την Έβανς στο *Dynasty: The Making of a Guilty Pleasure*, μια φανταστική τηλεταινία που βασίζεται στη δημιουργία και τα παρασκήνια της *Δυναστείας*. 

Το 2006, η Έβανς επανενώθηκε με τους συναδέλφους της από τη *Δυναστεία* για την ειδική επανασύνδεση *Dynasty: Catfights and Caviar*. Στη συνέχεια πρωταγωνίστησε στο θεατρικό έργο *Legends* απέναντι στην πρώην αντίπαλο της από τη *Δυναστεία* Τζόαν Κόλινς. Το 2009, η Έβανς διαγωνίστηκε και κέρδισε στο βρετανικό τηλεοπτικό πρόγραμμα *Hell's Kitchen*, υπό τον βραβευμένο με αστέρι Michelin σεφ Μάρκο Πιερ Γουάιτ. 

Η Έβανς έχει ένα αστέρι στη λεωφόρο της δόξας στο Χόλυγουντ στο νούμερο 6834.

Προσωπική ζωή
-------------

Στα τέλη της εφηβείας της, η Έβανς αρραβωνιάστηκε τον Πάτρικ Κέρτις, ο οποίος αργότερα έγινε πράκτορας Τύπου και παντρεύτηκε τη Ράκελ Γουέλτς.  Στη συνέχεια, η Έβανς παντρεύτηκε και χώρισε δύο φορές. Ο πρώτος της γάμος ήταν με τον ηθοποιό, φωτογράφο και σκηνοθέτη Τζον Ντέρεκ. Η σχέση τους ξεκίνησε το 1965, παντρεύτηκαν το 1968 και χώρισαν την ημέρα των Χριστουγέννων του 1973,  όταν ο Ντέρεκ αποκάλυψε τη σχέση του με την Μπο Ντέρεκ.  Ο δεύτερος γάμος της Έβανς ήταν με τον Σταν Χέρμαν, κτηματομεσιτικό στέλεχος, από το 1975 έως το 1979.  Το 1989, η Έβανς ξεκίνησε μια σχέση με τον ελληνικής καταγωγής new-age μουσικό Yanni. 

Όταν διαγνώστηκε με ιδιοπαθές οίδημα,  η Έβανς άρχισε να ερευνά την εναλλακτική ιατρική, εμβαθύνοντας στην ανατολική φιλοσοφία και τη φυσικοπαθητική.   Η Έβανς κατοικεί σε ένα κτήμα 283 στρεμμάτων που μοιράζεται με την αδελφή, τον ανιψιό και την πρώην θετή της κόρη. 

Η Έβανς εμφανίστηκε στο περιοδικό *Playboy* κατόπιν παρότρυνσης του τότε συζύγου της Τζον Ντέρεκ το 1971. Καθώς κέρδισε τεράστια φήμη στη *Δυναστεία*, οι φωτογραφίες δημοσιεύτηκαν για δεύτερη φορά το 1982. 

Η Έβανς συνελήφθη τον Μάιο του 2014 για οδήγηση υπό την επήρεια συνταγογραφημένων φαρμάκων.

Φιλμογραφία
-----------

| Ετος | Πρωτότυπος τίτλος | Ελληνική μετάφραση | Ρόλος |
| --- | --- | --- | --- |
| 1963 | *Twilight of Honor* |  | Άλις Κλίντον |
| 1965 | *Those Calloways* | *Αυτοί που έμειναν άνθρωποι* | Μπράιντι Μέλοτ |
| *Beach Blanket Bingo* | *Γυμνά κορίτσια από τον ουρανό* | Σούγκαρ Κέιν |
| 1969 | *Childish Things* | *Οι ματωμένες γροθιές του Ρόκι* | Πατ Τζένινγκς |
| 1974 | *The Klansman* | *Οι ρατσιστές του Νότου* | Νάνσι Ποτίτ |
| 1975 | *Mitchell* | *Αστυνόμος Μίτσελ* | Γκρέτα |
| 1979 | *Avalanche Express* | *Το εξπρές του θανάτου* | Έλσα Λανγκ |
| 1980 | *Tom Horn* | *Τομ Χορν* | Γκλέντολιν Κίμελ |
| 2021 | *Swan Song* |  | Ρίτα Πάρκερ Σλόαν |

Παραπομπές
----------

1. ↑  (Αγγλικά) *Internet Movie Database*. nm0002067. Ανακτήθηκε στις 17  Οκτωβρίου 2015.
2. ↑  (Αγγλικά) *Internet Broadway Database*. 508718. Ανακτήθηκε στις 9  Οκτωβρίου 2017.
3. ↑  (Γερμανικά, Αγγλικά) *FemBio database*. 9198. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb120135520. Ανακτήθηκε στις 10  Οκτωβρίου 2015.
5. ↑  Ανακτήθηκε στις 4  Μαρτίου 2021.
6. ↑  «McQueen Returns With Linda Evans». *Kentucky New Era*. Χόπκινσβιλ. 4  Απριλίου 1980.
7. ↑  Ανακτήθηκε στις 6  Ιουνίου 2021.
8. ↑  Bale, Bernard (October 9, 2018). «US soap legend Linda Evans on how ratings hit Dynasty changed her life and career». *The Sunday Post*.. Ανακτήθηκε στις March 5, 2019.
9. ↑  Thunborg, Peter (March 14, 2017). «Därför lämnade Linda Evans Hollywood» (στα sv). *Expressen*.. Ανακτήθηκε στις March 5, 2019.
10. ↑  Linda Evans on Instagram: "My beloved sister Charlie, forever in my heart 💞" Feb 15, 2022
11. ↑  «9 big things you never knew about Linda Evans». MeTV. 18 Νοεμβρίου 2016. Ανακτήθηκε στις 5 Μαρτίου 2019.
12. ↑  Levine, Bettijane (October 20, 1985). «Those Eyes : Six Years Ago Linda Evans Was Considered Too Old to Cast. Today, She's Made Maturity a Sexy Commodity». *Los Angeles Times*.. Ανακτήθηκε στις February 13, 2019.
13. ↑  Terrace, Vincent (1985). *Encyclopedia of Television Series, Pilots and Specials, Volume 2*. New York: New York Zoetrope. σελ. 201. ISBN 0-918432-61-8.
14. ↑  Canby, Vincent (October 19, 1979). «Film: 'Avalanche Express':Snow Job». *The New York Times*.. Ανακτήθηκε στις March 5, 2019.
15. ↑  Roberts, Jeremy (21 Μαρτίου 2018). «Roping the legend of 'Tom Horn,' Steve McQueen's overlooked 1980 western». Medium. Ανακτήθηκε στις 5 Μαρτίου 2019.
16. 1 2 3  Schemering, Christopher (Σεπτεμβρίου 1985). *The Soap Opera Encyclopedia*. σελίδες 80–81. ISBN 0-345-32459-5.
17. ↑  Jacobs, Alexandra (6 Οκτωβρίου 2017). «A *Dynasty* for Generation *Gossip Girl* (Mom Can Watch, Too)». *The New York Times*. Ανακτήθηκε στις 6 Νοεμβρίου 2017.
18. ↑  Brooks, Tim· Marsh, Earle (Οκτωβρίου 2007). «Top-Rated Programs by Season». *The Complete Directory to Prime Time Network and Cable TV Shows 1946–Present* (9th έκδοση). σελίδες 1689–1692. ISBN 978-0-345-49773-4.
19. ↑  «ClassicTVHits.com: TV Ratings > 1984–85». Ανακτήθηκε στις 20 Απριλίου 2015.
20. ↑  «Winners & Nominees: *Dynasty*». Golden Globe Award. Ανακτήθηκε στις 3 Νοεμβρίου 2016.
21. ↑  «Awards & Nominations: *Dynasty*». Emmy Award. Ανακτήθηκε στις 3 Νοεμβρίου 2016.
22. ↑  «1982 Nominees & Winners». People's Choice Awards. Αρχειοθετήθηκε από το πρωτότυπο στις 17 Ιουνίου 2016. Ανακτήθηκε στις 26 Οκτωβρίου 2018.
23. ↑  «1983 Nominees & Winners». People's Choice Awards. Αρχειοθετήθηκε από το πρωτότυπο στις 17 Φεβρουαρίου 2016. Ανακτήθηκε στις 26 Οκτωβρίου 2018.
24. ↑  «1984 Nominees & Winners». People's Choice Awards. Αρχειοθετήθηκε από το πρωτότυπο στις 5 Απριλίου 2016. Ανακτήθηκε στις 26 Οκτωβρίου 2018.
25. ↑  «1985 Nominees & Winners». People's Choice Awards. Αρχειοθετήθηκε από το πρωτότυπο στις 17 Ιουνίου 2016. Ανακτήθηκε στις 26 Οκτωβρίου 2018.
26. ↑  «1986 Nominees & Winners». People's Choice Awards. Αρχειοθετήθηκε από το πρωτότυπο στις 17 Ιουνίου 2016. Ανακτήθηκε στις 26 Οκτωβρίου 2018.
27. 1 2  Phillips, Jevon (24 Ιουνίου 2010). «Linda Evans: Hollywood Star Walk». *Los Angeles Times*. Ανακτήθηκε στις 13 Νοεμβρίου 2013.
28. ↑  «Linda Evans: It feels beautiful to get back what was taken from you». Polarity International.com. 14 Ιουνίου 2015. Ανακτήθηκε στις 20 Νοεμβρίου 2016.
29. ↑  Gliatto, Tom; Sheff, Vicki (August 5, 1991). «Alexis Strikes Again!». *People* **36** (4): σελ. 66–68.. Ανακτήθηκε στις February 21, 2009.
30. ↑  Connor, Laura (January 22, 2018). «Dynasty comeback gets big-budget Netflix revamp – but what happened to the original soap's cast?». *Daily Mirror*.. Ανακτήθηκε στις March 5, 2019.
31. ↑  «*Dynasty: The Making of a Guilty Pleasure*: Credits». Der-denver-clan.de. Ανακτήθηκε στις 27 Φεβρουαρίου 2009.
32. ↑  «When Linda Evans won Hell's Kitchen». *BBC News*. Αρχειοθετήθηκε από το πρωτότυπο στις April 29, 2009.. Ανακτήθηκε στις April 28, 2009.
33. ↑  «Ottawa Citizen - Αναζήτηση σε αρχεία Ειδήσεων Google». *news.google.com*. Ανακτήθηκε στις 1 Αυγούστου 2022.
34. ↑  Βίντεο στο YouTube
35. ↑  «Ottawa Citizen - Αναζήτηση σε αρχεία Ειδήσεων Google». *news.google.com*. Ανακτήθηκε στις 1 Αυγούστου 2022.
36. ↑  «Kentucky New Era - Google News Archive Search».
37. ↑  «Το φαινόμενο Yanni». *ΜΗΧΑΝΗ ΤΟΥ ΧΡΟΝΟΥ*. 18 Νοεμβρίου 2016. Ανακτήθηκε στις 1 Αυγούστου 2022.
38. ↑  «Idiopathic edema».
39. ↑  «Linda Evans Bio - Linda Evans Career». *MTV Artists*.
40. ↑  «Linda Evenstad - Genealogy». *geni\_family\_tree*.
41. ↑  «Linda Evans: Finding Peace and Happiness Growing Older in the Northwest». December 27, 2014. .
42. ↑  «Celebrity Playboy cover girls». *Fox News*.. Ανακτήθηκε στις March 5, 2019.
43. ↑  Staff, A. O. L. «'Dynasty' star Linda Evans breaks silence on shocking footage of DUI arrest». *www.aol.com* (στα Αγγλικά). Ανακτήθηκε στις 1 Αυγούστου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λίντα Έβανς** |

* Επίσημος ιστότοπος
* Λίντα Έβανς στην IMDb
* Λίντα Έβανς στο Internet Broadway Database (Αγγλικά)
* Λίντα Έβανς στο AllMovie

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 39388182
* LCCN: n83151844
* ISNI: 0000 0001 0804 3716
* GND: 138049734
* SUDOC: 028263928
* BNF: cb120135520 (data)
* BIBSYS: 37288
* MusicBrainz: 7b214b27-b731-4975-90ee-27206a294170
* NKC: xx0158882
* BNE: XX820923

 |

 |